Patah Sayap Bertongkat Paruh

Patah Sayap Bertongkat Paruh ialah sebuah siri drama televisyen Malaysia 2019 arahan Along Kamaluddin. Dibintangi oleh  Aaron Aziz, dan Fasha Sandha. Siri drama ini memulakan tayangan perdana di Slot MegaDrama, Astro Ria bermula 3 April 2019 menggantikan Encik Iman Ekspres.  Drama ini kembali ditayangkan di RTB Aneka pada tahun 2022.

Ia menjadi gandingan kali kedua Aaron Aziz dan Fasha Sandha sejak Evolusi KL Drift pada 2008.

 Sinopsis 

Aliah nekad pulang ke kampung bersama tiga orang anaknya untuk membina hidup baru setelah dicerai oleh suaminya, Hisyam. Di kampung, kisah rumah tangganya terbongkar apabila Pak Osman, ayah Aliah yang nyanyuk terlepas cerita kepada Talhah, teman sekampung Aliah sejak kecil. Khabar tentang Aliah yang diabaikan suami mengundang rasa simpati Talhah. Keikhlasan Talhah membantu akhirnya disambut baik oleh Aliah. Dalam diam cinta yang pernah berputik dalam hati Talhah kembali mekar. Namun, amaran daripada Hisyam menyedarkan Talhah tentang status Aliah.

Kerana cemburukan hubungan antara Aliah dengan Talhah, Hisyam berbohong dalam mahkamah bahawa dia tidak pernah melafazkan cerai taklik terhadap Aliah, menyebabkan status Aliah kini tergantung. Pelbagai onak dilalui Aliah sepanjang tempoh menyelesaikan kemelut perkahwinannya. 

Mampukah Aliah, wanita yang dianggap lemah ini bangkit merubah suratan? Ataupun terus tersungkur menyambut ketentuan? Bagaimana pula dengan Talhah? Apakah dia akan berdiam menyaksikan wanita yang dicintainya sepenuh hati terlepas buat kali kedua?

Pelakon

Pelakon utama
 Aaron Aziz sebagai Talhah
 Fasha Sandha sebagai Aliah

Pelakon pembantu
 Zairulkefli Husin sebagai Hisyam
 Elly Mazlein sebagai Hasnah
 Sofia Dendroff sebagai Sarah
 Amelina sebagai Maznah
 Cat Farish sebagai Nasrul
 Jalil Hamid sebagai Pak Osman
 Hanna Aqeela sebagai Diana
 Lydiawati sebagai Mak Piah
 Ika Nabila sebagai Adawiyah
 Amira Othman sebagai Ros
 Aman Aziz sebagai Irsyad
 Haziq MacQuistan sebagai Din
 Farzana Latiff sebagai Anis
 Adib Haziem Johan sebagai Asrul
 Ikhlas Jalil sebagai Rafael 
 Joyce Jelang sebagai Farah

 Runut bunyi 

 Ku Bersuara - Ernie Zakri
 Biarlah Rahsia - Siti Nurhaliza
 Remuk - Zarul Hussin
 Cuba Untuk Mengerti - Siti Nurhaliza
 Mimpi Indah - Amira Othman

 Rujukan 

 Pautan Luar 

Kategori:Drama Melayu 2019
Kategori:Drama adaptasi novel di Malaysia
Kategori:Rancangan Astro Ria